Beat Furrer

Beat Furrer (s. 6. joulukuuta 1954) on sveitsiläissyntyinen säveltäjä. Hän opiskeli Schaffhausenin musiikkikoulussa pääsoittimenaan pianoa. Vuonna 1975 hän muutti Wieniin, jossa suoritti opintoja sävellyksessä Roman Haubenstock-Ramatin ja orkesterinjohdossa Otmar Suitnerin johdolla. Furrer oli yksi Klangforum Wien -soitinkokoonpanon perustajista vuonna 1985 ja on työskennellyt siinä sekä kapellimestarina että taiteellisena johtajana. Vuodesta 1992 Furrer on toiminut sävellyksen professorina Grazissa. Hänellä on Itävallan kansalaisuus.

Furrer on säveltänyt oopperat Die Blinden (1989) ja Narcissus (1994). Hänen muuhun tuotantoonsa kuuluu muun muassa Nuun kahdelle pianolle ja yhtyeelle (1996). Venetsian biennaalissa 2006 säveltäjä palkittiin Kultaisella leijonalla lokakuussa 2005 kantaesitetystä musiikkiteatteriteoksesta Fama.

Lähteet 

Sveitsiläiset säveltäjät
Itävaltalaiset säveltäjät
Oopperasäveltäjät
Sveitsiläiset kapellimestarit
Itävaltalaiset kapellimestarit
Vuonna 1954 syntyneet
Elävät henkilöt